hu hu hu hu hu hu hu hu hu hu en hu hu hu hu hu hu hu hu it hu hu hu hu hu hu hu fr hu en hu sv hu hu hu hbs_lat hu it hu pt hu la en hu hu hu hu hu et fr sv hu sv hu sv nl hu pt hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sv hu hu hu hu hu hu hu hu hu hu hu hu hu hu en cs de hu hu hu en hu ru hu es pt en de en hu en en de ru ru hu nb en en en hu hu sk hu hu hu hu hu hu hu it hu hu hu hu hu de id hu en en hu en pt id en de hu hu hu hu hu hu hu hu hu hu hu fr hu pt hu en en hu hu hu hu en de en hu es eu hu hu hu hu en fi hu hu en fr hu en hu hu it en hu es en hu hu hu ca it en hu hu hu hu hu hu id hu en hu hu hu en hu hu hu hu hu hu hu hu hu hu hu ms hu hu hu en hbs_lat hu hu en en hu en hu hu hu hu hbs_lat hu hu fr pt hu hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl an ar arz en az uz ru sv bg new br ca id hbs_lat vi cy da de el eo es et eu fa fi nn fr da fy de lt he hy it ja sah kk ko it lt lv en ml be nl nb nl it es pl pms pnb pt ru ru sk sl hbs_lat sv tr fy ur vi pl zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. május 25.
Ugrás a navigációhoz Ugrás a kereséshez
Természetvédelmi érték: 100 000 Ft
A Wikifajok tartalmaz Törpegém témájú rendszertani információt.
A Wikimédia Commons tartalmaz Törpegém témájú médiaállományokat és Törpegém témájú kategóriát.
A törpegém, más néven pocgém (Ixobrychus minutus) a madarak (Aves) osztályának gödényalakúak (Pelecaniformes) rendjébe, ezen belül a gémfélék (Ardeidae) családjába és a bölömbikaformák (Botaurinae) alcsaládjába tartozó kisméretű gázlómadár, Európa legkisebb gémféléje.
Költőterülete Európa és Nyugat-Ázsia meleg és mérsékelt éghajlatú vidékein terül el.
Ixobrychus minutus minutus (Linnaeus, 1766) – Európa, Ázsia és Észak-Afrika, telelni Dél-Ázsiába és Afrikába jár;
Ixobrychus minutus payesii (Hartlaub, 1858) – Afrika, a Szaharától délre, állandó madár;
Ixobrychus minutus podiceps (Bonaparte, 1855) – Madagaszkár, állandó madár;
Ixobrychus minutus dubius (Matthews, 1912) – Ausztrália, Új-Guinea, állandó madár; manapság önálló fajként tekintik, Ixobrychus dubius Mathews, 1912 [1] néven
A mára már kihalt Új-zélandi törpegémet (Ixobrychus novaezelandiae) is olykor ennek a fajnak az alfajai közé sorolják, a kutatók többsége szerint viszont teljesen különálló faj volt.
Hossza mintegy 33-38 centiméter, szárnyfesztávolsága az 52-58 centimétert is eléri. Tömege 120-150 gramm között mozog.
A törpegém egyik jellegzetessége kis mérete mellett, hogy az európai régió és a Mediterráneum egyetlen olyan gémféléje, amely nagyobb világos szárnyfolttal rendelkezik. Hímje feltűnő fekete-fehér/krémszínű, hasa világos, szürkés csíkokkal, feje teteje és háta sötét. A tojó jóval tompább színezetű, barnásabb, hasán pedig markánsabb a csíkozás. A fiatal egyedek inkább a tojóhoz hasonló rejtőszínűek, ám a hátuk is csíkos.
Gyűrűzés után elengedett példány álldogál a gyűrűzőasztalon Fenékpusztán
A törpegém sűrű nádasokban, mocsarakban, vízpartokon éli bújkáló életét. A bölömbikához hasonlóan nem alkot fészkelőtelepeket. Kis tömege lehetővé teszi, hogy nádszálakon kapaszkodjon meg, innen les zsákmányra. Táplálékát kisebb halak, gőték, békák, ízeltlábúak alkotják.
Veszély esetén „cövekel”, azaz nyakát és fejét az ég felé nyújtja, és mozdulatlanná dermed. Ez a megmerevedési ösztön sokszor akkor is úrrá lesz a faj egyedein, ha például madárgyűrűzés során kerülnek kézre: ha hálózással vagy más eszközzel befogott törpegémet a meggyűrűzését követően a talpára állítják a gyűrűzőasztalon vagy a gyűrűzőállomás más pontján, gyakran előfordul, hogy – a legtöbb másik madárfajjal ellentétben – nem repül el, hanem nádszállá merevedik, hogy megpróbáljon láthatatlanná válni.
Riasztóhangja „get”/„gek”, repülés közben „kir” kiáltást hallat, míg költési időszakban a bölömbikához hasonlóan mély, messzehangzó, brummogó hangot ad.
A törpegém vonuló madár, Magyarországról szeptemberben indul Dél-Afrikába, ahonnan csak májusban tér vissza.
A törpegém nem fészkelőtelepeken költ, hanem a nádasban alkotja meg nádszálakból, nádlevelekből álló, csésze alakú fészkét, melynek helyét a hím választja meg. Évente csak egyszer költ, 5-7 tojást rak. A költés 17-19 napig tart. A fiókák fészeklakók, a kirepülés 25-30 nap után következik be, addig mindkét szülő részt vesz a táplálásukban.
A törpegémek magyarországi állománya stabil, 4000-6000 költő pár közé tehető. Elsősorban a Tisza-tó, a Fertő, a Balaton, a Kis-Balaton és a Tisza, valamint az Alföld és a Duna–Tisza köze vizei mentén fordul elő. Az állomány az Északi-középhegységben és a Dunántúl egyes vidékein a legritkásabb.
Bár Magyarországon az állomány stabil, a törpegém fokozott védettséget élvez, természetvédelmi értéke 100 000 forint. Európai léptékben azonban sebezhető a faj, SPEC értékelése 3-as (az európai állomány kedvezőtlen státusban van, de a teljes állomány zöme nem Európában fordul elő).
A faj szerepel a Természetvédelmi Világszövetség Vörös Listáján. IUCN. (Hozzáférés: 2011. szeptember 10.)
Az MME Monitoring Központ adatlapja
Hermann Heinzel – Richard Fitter – John Parslow: Európa madarai (ISBN 963-545-194-6)
Képek az interneten a fajról
bakcsó ·  bölömbika ·  kis kócsag ·  nagy kócsag ·  szürke gém ·  törpegém ·  üstökösgém ·  vörös gém
Madárportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Törpegém&oldid=22668477”
A Közép-afrikai Köztársaság madarai
A Kongói Köztársaság madarai
A Kongói Demokratikus Köztársaság madarai
A Dél-afrikai Köztársaság madarai
Az Egyesült Arab Emírségek madarai
Magyarországon fokozottan védett állatok
A Zöld-foki Köztársaság madarai
São Tomé és Príncipe madarai
Az Egyesült Királyság madarai
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. május 25., 22:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.